# Kogeanbefaling til forbrugerne i Rødekro vandværk.

Der er risiko for, at drikkevandet i dit område kan være forurenet med Intestinale Enterokokker bakterier. Det betyder, at vi anbefaler, at du koger vandet, før du drikker det eller bruger det til madlavning.

Bakterierne er fundet i en ud af to vandprøver taget på Øster Løgumvej den 16.12.24.

**Kog 2 minutter**

Hvis du koger vandet 2 minutter, bliver bakterierne i vandet dræbt. Bruger du elkedel eller gryde skal du give en portion vand to opkog med 2-5 minutters mellemrum. Undlad at bruge kaffe- og temaskiner, da vandet ikke når op på en temperatur på de nødvendige 100 grader i 2 minutter.

**Kun lille risiko, hvis du har drukket af vandet**

Der er kun en meget lille risiko for, at du bliver syg, hvis du har drukket af vandet. Men kog vandet fra nu af, før du drikker det.

**Hvornår må vandet drikkes igen?**

Vandet skal koges, indtil nye prøver viser, at forureningen er ophørt. Når vi får resultatet af en række nye prøver, vil de vise, om kogeanbefalingen kan ophæves. Hold øje med Facebook, SMS eller vandværkets hjemmeside. Der er bestilt nye vandprøver.

## Beskyt dig selv mod sygdom - anbefalinger fra Styrelsen for Patientsikkerhed

**Madlavning**

Vandet må ikke bruges til skylning af salater eller andre rå grønsager. Brug i stedet afkølet, kogt vand. Vandet fra hanen kan godt bruges til at koge kartofler, spaghetti osv., da bakterierne dør efter kort tids kogning.

**Opvask**

Undgå at bruge opvaskemaskinen i hjemmet, så længe vandet er forurenet. Vask i stedet op i kogt vand.

**Personlig hygiejne**

Med den hidtidige målte grad af forurening kan vandet godt bruges til brusebad og karbad. Vær dog opmærksom på, at børn ikke må drikke vand under badning.

Vask hænder, som du plejer. Før madlavning skal hænderne skylles i afkølet, kogt vand. Brug afkølet, kogt vand til tandbørstning og til rengøring af tandproteser.

**Tøjvask og rengøring**

Du må godt bruge vandet til tøjvask og til rengøring.

**Yderligere information**

Kontakt os på vandværket

Navn Steen Holm, tlf.: 74661010 eller 20459849, mail: steen@roedekro-vand.dk